**Republika Slovenija, Ministrstvo za vzgojo in izobraževanje**, Masarykova 16, 1000 Ljubljana, ki ga zastopa minister dr. Vinko Logaj

Matična številka: 2632608000

Davčna številka: SI 64524485

Transakcijski račun: 01100-6300109972 Republika Slovenija – proračun, odprt pri Upravi za javna plačila, Urad Ljubljana

(v nadaljnjem besedilu: ministrstvo)

in

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, ki ga zastopa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Matična številka: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Davčna številka: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Transakcijski račun: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_odprt pri \_\_\_\_\_\_\_\_\_\_\_\_\_\_\_

(v nadaljnjem besedilu: upravičenec)

sklepata naslednjo

**P O G O D B O št. \_\_\_\_\_\_\_\_\_\_**

**o sofinanciranju selekcijskega šolskega tekmovanja**

**\_\_\_\_\_\_\_\_\_\_\_\_\_\_\_\_\_\_\_\_\_\_**

**v**

**v šolskih letih 2025/2026 in 2026/2027**

1. **člen**

**(pravne podlage)**

Predmetna pogodba se sklepa na podlagi naslednjih dokumentov:

* 51. člena Zakona o javnih financah (Uradni list RS, št. 11/11 - uradno prečiščeno besedilo, 14/13-popr., 101/13, 55/15-ZFisP, 96/15-ZIPRS1617, 13/18, in 195/20 - odl. US, 18/23 – ZDU-1O in 76/23);
* v skladu z 29. členom Zakona o izvrševanju proračunov Republike Slovenije za leti 2025 in 2026 (Uradni list RS, št. 104/24);
* sedmega odstavka 81. člena Zakona o organizaciji in financiranju vzgoje in izobraževanja (Uradni list RS, št. 16/07 – uradno prečiščeno besedilo, 36/08, 58/09, 64/09 – popr., 65/09 – popr., 20/11, 40/12 – ZUJF, 57/12 – ZPCP-2D, 47/15, 46/16, 49/16 – popr., 25/17 – ZVaj, 123/21, 172/21, 207/21, 105/22 - ZZNŠPP, 141/22, 158/22 - ZDoh-2AA in 71/23);
* 33. člena Pravilnika o sofinanciranju šolskih tekmovanj (Uradni list RS, št. 74/21 in 113/22, v nadaljnjem besedilu: pravilnik).
1. **člen**

**(ugotovitvene določbe)**

Pogodbeni stranki ugotavljata in soglašata, da:

* je ministrstvo objavilo Javni razpis za sofinanciranje selekcijskih in interesnih šolskih tekmovanj v šolskih letih 2025/2026 in 2026/2027 (Uradni list RS, št.\_\_\_\_\_ z dne \_\_\_\_\_ 2025; v nadaljevanju besedila: javni razpis);
* se je upravičenec prijavil z vlogo, ki je priloga 1 te pogodbe, na javni razpis in bil po opravljenem postopku izbran z odločbo ministra, številka 600-20/2025-3350/\_\_\_, z dne 2025, ki je priloga 2 te pogodbe;
* ima ministrstvo za sofinanciranje po tej pogodbi načrtovana sredstva v svojem finančnem načrtu in sicer na projektu 3350-25-0018 Sofinanciranje šolskih tekmovanj 2025-2027.
1. **člen**

**(predmet pogodbe)**

Predmet te pogodbe je sofinanciranje upravičenih stroškov organizacije in izvedbe selekcijskega tekmovanja \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ v šolskih letih 2025/2026 in 2026/2027.

Podrobna vsebina predmeta te pogodbe je opredeljena v vlogi upravičenca, ki je sestavni del te pogodbe kot priloga 1.

Pogodbeni stranki s to pogodbo urejata medsebojne pravice, obveznosti in odgovornosti glede sofinanciranja in izvajanja operacije iz prvega odstavka tega člena.

1. **člen**

**(vrednost pogodbe -**

**višina dodeljenih sredstev in obdobje upravičenosti)**

Višina celotnih stroškov za sofinanciranje predmeta pogodbe v prvem odstavku 3. člena je največ do \_\_\_\_\_\_\_\_\_ EUR.

Višina upravičenih stroškov za izvedbo predmeta pogodbe za šolsko leto 2025/2026 znaša največ do \_\_\_\_\_\_\_\_\_EUR.

Sofinanciranje selekcijskega tekmovanja v šolskem letu 2026/2027 bo urejeno z aneksom k tej pogodbi.

Ministrstvo ima sredstva za sofinanciranje po tej pogodbi za šolsko leto 2025/2026 zagotovljena v proračunu Republike Slovenije za leto 2026, in sicer na projektu 3350-25-0018 Sofinanciranje šolskih tekmovanj 2025-2027, proračunski postavki 231813 (Tekmovanja učencev in dijakov), kontu 4133 (Tekoči transferi v javne zavode)/4120 (Tekoči transferi nepridobitnim organizacijam in ustanovam)/4102 (Subvencije privatnim podjetjem in zasebnikom).

Skrbnika proračunske postavke sta Sandi Vrabec in Aleš Ojsteršek.

Obdobje upravičenosti stroškov v šolskem letu 2025/2026 traja od 1.9.2025 do najkasneje 31. 8. 2026, pri čemer so bili izdatki plačani do najkasneje 30.9.2026.

1. **člen**

**(vrste upravičenih stroškov)**

Predmet sofinanciranja so upravičeni stroški predmeta pogodbe, kot izhaja iz vloge upravičenca, ki je priloga 1 te pogodbe.

Vrste in višina upravičenih stroškov organizacije in izvedbe selekcijskih tekmovanj za posamezno šolsko leto so:

1. priprava in objava poziva;
2. tisk tekmovalnih nalog;
3. priznanja tekmovalcem in mentorjem;
4. stroški dela tekmovalnih komisij in ostalega osebja pri pripravi in izvedbi tekmovanja, in sicer avtorska pogodba, lektoriranje, prevajanje, podjemna pogodba, študentsko delo;

Če upravičenec uveljavlja stroške dela svojih zaposlenih, mora predložiti novo pogodbo o zaposlitvi oziroma aneks k pogodbi o zaposlitvi, plačilno listo in časovnico, iz katere je razvidno, koliko ur dela in kakšne naloge so bile opravljene za tekmovanje v obdobju, za katerega uveljavlja stroške dela.

Če upravičenec uveljavlja stroške avtorjev in podjemnikov: avtorsko ali podjemno pogodbo, iz listin pa mora biti razvidno, da se delo nanaša na tekmovanje.

Če upravičenec uveljavlja stroške dela študentov: račun študentskega servisa, iz računa pa mora biti razvidno, da je bilo delo opravljeno za tekmovanje, za katerega upravičenec oddaja prijavo.

1. distribucija gradiv;
2. prehrana za tekmovalce in člane tekmovalnih komisij na državni ravni v višini cene malice za tekoče šolsko leto, kot je določena z zakonom, ki ureja šolsko prehrano;
3. stroški najema prostorov, potrebnih za organizacijo in izvedbo selekcijskih tekmovanj;
4. strošek spletnih platform za podporo izvedbi tekmovanja;
5. potni stroški za organiziranje tekmovanja;
6. stroški najema opreme ali nakupa materialov za izvedbo praktičnega/eksperimentalnega dela tekmovanja.

Največ 10 % pavšal od upravičenih stroškov iz prejšnjega odstavka za druge stroške, povezane z organizacijo in izvedbo tekmovanj (elektrika, voda, telekomunikacijske storitve, najem prostora za delovanje prijavitelja, računovodske storitve, ipd.).

DDV ni upravičen strošek.

Upravičene stroške organizacije in izvedbe selekcijskih tekmovanj upravičenec dokazuje z verodostojnimi listinami (npr. računi), ki se glasijo nanj, v nasprotnem primeru bo šlo za neupravičene stroške.

Upravičenec mora navesti vse upravičene stroške tekmovanja, številko dokumenta, ki dokazuje obstoj stroška, upravičenca, ki mu je organizator tekmovanja poravnal strošek in znesek stroška. Vsak strošek mora biti dokumentiran. Stroški brez dokazil in zgolj ocene stroškov niso upravičen strošek.

V kolikor je upravičenec organizator več tekmovanj in se en ali več posameznih stroškov nanaša na več tekmovanj, je potrebno predložiti razdelilnih stroškov po posameznih tekmovanjih, iz katerega je razviden del stroška za posamezno tekmovanje.

V kolikor se posamezen strošek ne nanaša zgolj na stroške obravnavanega tekmovanja, ampak tudi na drugo dejavnost upravičenca, mora upravičenec predložiti razdelilnik stroškov, iz katerega je razviden del stroška za posamezno tekmovanje.

Neupravičenih stroškov ministrstvo ne financira, kakor tudi ne iz tega izhajajoče izgube sredstev upravičenca.

1. **člen**

(**izplačilo sredstev**)

Podlaga za izplačilo sredstev so pravilno, popolno in pravočasno predloženi računi v elektronski obliki (e-račun), skladno z veljavnim Zakonom o opravljanju plačilnih storitev za proračunske uporabnike (Uradni list RS, št. 77/16 in 47/19) obveznimi prilogami.

Ministrstvo bo upravičencu sofinanciralo izkazane upravičene stroške, določene v 5. členu te pogodbe, največ v višini, določeni v 4. členu te pogodbe.

V primeru, da ministrstvo pri pregledu e-računa ugotovi pomanjkljivosti, pozove upravičenca k dopolnitvi. Ta je dolžan ustrezno dopolniti oziroma spremeniti e-račun skladno s pozivom ter novi e-račun posredovati ministrstvu v roku, določenem v pozivu k dopolnitvi.

Upravičenec bo k vsakemu izdanemu e-računu priložil vsebinsko in finančno poročilo o porabljenih sredstvih.

Upravičenec lahko predloži več e-računov, pri čemer je zadnji rok za predložitev e-računa za izvedbo tekmovanja v posamičnem šolskem letu najkasneje do 30. 10. v koledarskih letih 2026 in 2027, zraven pa mora priložiti še končno poročilo o porabi sredstev na podlagi te pogodbe.

Če upravičenec ta rok zamudi, lahko ministrstvo odstopi od te pogodbe in ravna skladno z 11. členom te pogodbe, upravičenec pa izgubi pravico do sofinanciranja po tej pogodbi.

Ministrstvo bo sredstva nakazalo na račun upravičenca najkasneje 30. dan po uradnem prejemu pravilnega, popolnega in pravočasnega e–računa (z obveznimi dokazili oziroma prilogami v pdf. obliki, ki ne smejo presegati 1MB). Plačilni rok začne teči naslednji dan po uradnem prejemu e-računa. Pravilnost, popolnost in pravočasnost e-računa potrdi skrbnik pogodbe ministrstva, ki opravi preverjanje pred izplačilom.

Povrnejo se samo stroški, ki so bili dejansko plačani.

1. **člen**

**(finančna klavzula)**

Ministrstvo bo izvedlo plačilo v skladu s predpisi, ki urejajo izvrševanje proračuna Republike Slovenije. V primeru, da pride do spremembe v državnem proračunu ali finančnem načrtu ministrstva, ki neposredno vpliva na pogodbo, stranki soglašata, da se s sklenitvijo pisnega aneksa k pogodbi, obseg predmeta spremeni tako, da se sorazmerno prilagodi spremembam v državnem proračunu oz. finančnem načrtu ministrstva.

1. **člen**

 **(obveznosti upravičenca)**

Upravičenec je odgovoren za pravilno, zakonito, gospodarno in učinkovito izvedbo predmeta pogodbe iz 3. člena te pogodbe.

Upravičenec zagotavlja, da:

* je ministrstvo seznanil z vsemi dejstvi in podatki, ki so mu bili znani ali bi mu morali biti znani in ki bi lahko vplivali na odločitev ministrstva o sklenitvi te pogodbe ter da so vsi podatki, ki jih je posredoval ministrstvu v zvezi s to pogodbo resnični in popolni tudi v času njene sklenitve,
* so pogodbo ter vse druge listine v zvezi s to pogodbo podpisale pooblaščene osebe,

v nasprotnem primeru se to šteje kot bistvena kršitev pogodbe o sofinanciranju in ministrstvo ravna skladno z 11. členom te pogodbe.

Upravičenec se zavezuje, da bo:

* predmet pogodbe izvedel v skladu z vlogo na javni razpis;
* spoštoval pravni red, ki velja za porabo proračunskih sredstev v Republiki Sloveniji;
* sredstva, pridobljena po tej pogodbi, porabil namensko in izključno v skladu s namenom predmeta pogodbe iz 3. člena te pogodbe;
* v vseh izdanih publikacijah in drugem informativnem gradivu v zvezi s tekmovanji, ki se sofinancirajo v skladu s to pogodbo, ustrezno uporabi logotip ministrstva in navedel, da tekmovanja sofinancira ministrstvo;
* predložil zahtevke za izplačilo z dokazili o upravičenosti stroškov v določenih rokih;
* ministrstvo seznanil z vsemi dejstvi in podatki tekom izvajanja predmeta pogodbe, ki bodo resnični;
* ne glede na določila te pogodbe, upošteval morebitna, s strani ministrstva posredovana dodatna navodila in zahteve, glede priprave e-računov in poročil;
* vodil ločeno evidenco stroškov, ki nastanejo pri izvedbi posameznega programa tako, da je v vsakem trenutku zagotovljen pregled nad namensko porabo sredstev;
* proračunskih letih sledil predlogom dinamike sofinanciranja s strani ministrstva; v kolikor se upravičenec s predlogom ministrstva ne strinja, se šteje, da odstopa od pogodbe.
* bo na predlog ministrstva sklenil aneks k tej pogodbi.

Ministrstvo lahko v primeru neizpolnjevanja pogodbenih zavez iz prejšnjega odstavka, upravičencu določi rok za odpravo kršitev ali nepravilnosti. Če upravičenec kljub pozivu ministrstva pomanjkljivosti ne odpravi v postavljenem roku, ministrstvo ravna skladno z 11. členom te pogodbe.

Upravičenec soglaša, da lahko ministrstvo podatke javnega značaja iz vloge, ki jo ministrstvu predloži upravičenec, uporablja za namen obdelave podatkov in analitične potrebe.

**9. člen**

**(evidence izdanih potrdil)**

Upravičenec mora voditi evidenco za namen izdaje potrdil o udeležbi in dosežkih:

1. evidenca izdanih potrdil mentorjem, ki vsebuje naslednje osebne podatke: ime in priimek mentorja, ime in naslov vzgojno-izobraževalnega zavoda mentorja, število in vrsta prejetih priznanj tekmovalcev;
2. evidenca o tekmovalcih, ki vsebuje naslednje osebne podatke: ime in priimek, rojstni datum, ime in naslov vzgojno-izobraževalnega zavoda tekmovalca, rezultate tekmovalca in vrsta prejetega priznanja.

Evidenco izdanih potrdil mentorjem in evidenco o tekmovalcih mora upravičenec hraniti pet let od zaključka tekmovanja.

Upravičenec izda najkasneje do konca tekočega šolskega leta mentorjem potrdila o dosežkih njihovih tekmovalcev.

**10. člen**

 **(evalvacija tekmovanja)**

Upravičenec mora najkasneje do 16. avgusta v tekočem koledarskem letu izvesti evalvacijo tekmovanja in o navedenem poročati ministrstvu. Evalvacija mora vsebovati poročilo o izvedenem izobraževanju za mentorje, število pritožb tekmovalcev na rezultate in reševanje pritožb ter podatke, povezane z zadovoljstvom tekmovalcev in mentorjev glede organizacije in izvedbe tekmovanja.

**11. člen**

 **(neizpolnjevanje pogodbenih obveznosti)**

V primeru, da ministrstvo ali drug nadzorni organ ugotovi:

* vsebinsko, časovno ali finančno ne realizacijo predmeta pogodbe oziroma da je prišlo do prekinitve ali ne izvedbe predmeta pogodbe na strani upravičenca,
* da upravičenec drugače krši določila te pogodbe ali ne odpravi kršitve oziroma nepravilnosti v določenem roku ali
* da so bila sredstva po tej pogodbi neupravičeno izplačana,

ministrstvo od upravičenca zahteva vračilo neupravičeno prejetih sredstev ali pa odstopi od te pogodbe in zahteva od upravičenca vračilo vseh prejetih sredstev, v vsakem primeru skupaj z zakonskimi zamudnimi obrestmi od dneva nakazila na transakcijski račun upravičenca do dneva vračila v proračun Republike Slovenije.

Ne glede na prejšnji odstavek se v primeru, če ministrstvo ali drug nadzorni organ ugotovi, da je upravičenec:

* prejel sredstva za stroške, ki so predmet te pogodbe, tudi iz drugih virov financiranja oziroma so mu bila odobrena (dvojno financiranje),
* posredoval neresnične, nepopolne podatke oziroma dokumente ali prikril informacije, ki bi jih bil skladno s to pogodbo dolžan razkriti, na podlagi česar je od ministrstva pridobil sredstva, do katerih sicer ne bi bil upravičen,
* prejel sredstva za stroške, ki so predmet te pogodbe in jih uporabil za drug namen ali cilj, ki ni predmet te pogodbe (nenamenska poraba sredstev),

se šteje, da je ravnal nepošteno in bistveno kršil določila te pogodbe. Ministrstvo v teh primerih od upravičenca zahteva vračilo neupravičeno prejetih sredstev ali pa odstopi od te pogodbe in zahteva od upravičenca vračilo vseh prejetih sredstev, v vsakem primeru skupaj z zakonskimi zamudnimi obrestmi od dneva nakazila na transakcijski račun upravičenca do dneva vračila v proračun Republike Slovenije.

V primeru odkritja kršitev pogodbenih obveznosti ali nepravilnosti lahko ministrstvo ali drug nadzorni organ izvede naslednje ukrepe:

* začasno ustavi izplačila sredstev,
* zahteva vračilo neupravičeno izplačanih sredstev po tej pogodbi,
* zniža višino sredstev glede na resnost kršitve.

V primeru neizpolnitve obveznosti v postavljenem roku, ki je bistvena sestavina te pogodbe, se ta pogodba šteje za razvezano, upravičenec pa mora vrniti prejeta sredstva po tej pogodbi, povečana za zakonske zamudne obresti od dneva nakazila na transakcijski račun upravičenca do dneva nakazila v dobro proračuna Republike Slovenije. Vendar lahko ministrstvo to pogodbo ohrani v veljavi, če po preteku roka pisno izjavi upravičencu, da pogodbo ohranja v veljavi in da zahteva njeno izpolnitev.

**12. člen**

**(nadzor nad porabo sredstev)**

Upravičenec se zavezuje, da bo za potrebe nadzora nad porabo sredstev, ki ga izvajajo ministrstvo, revizijski organ, Računsko sodišče Republike Slovenije, Urad za nadzor proračuna in drugim nadzornim organom omogočil spremljanje, preverjanje in nadzor nad izvajanjem projekta, katere sofinanciranje je predmet te pogodbe. Ministrstvo lahko kadarkoli zahteva od upravičenca vpogled v poslovanje in dokumentacijo v zvezi z izpolnjevanjem te pogodbe in upravičenec je dolžan tej zahtevi ugoditi.

Upravičenec se zavezuje, da bo nadzornim organom predložil vse dokumente, ki izkazujejo resničnost, pravilnost in skladnost projekta, katere sofinanciranje je predmet te pogodbe.

Če se bo pri kateremkoli nadzoru nad porabo sredstev projekta tekom njenega izvajanja ali po njenem zaključku izkazalo, da uveljavljanje nepriznanih upravičenih stroškov lahko ministrstvo od upravičenca zahteva vrnitev prejetih sredstev, pod pogoji določenimi v 11. členu te pogodbe.

**13. člen**

**(protikorupcijska klavzula)**

Upravičenec se zavezuje, da on sam, kot tudi nekdo drug v njegovem imenu ali na njegov račun, predstavniku ali posredniku organa ali organizacije iz javnega sektorja ne bo obljubil, ponudil ali dal kakšne nedovoljene koristi za pridobitev sredstev ali za pridobitev sredstev pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku ali posredniku.

V primeru kršitve ali poskusa kršitve te klavzule je že sklenjena in veljavna pogodba nična, če pa pogodba še ni veljavna, se šteje, da pogodba ni bila sklenjena.

**14. člen**

(**varstvo zaupnih podatkov in informacij ter varstvo osebnih podatkov)**

Pogodbeni stranki bosta vse medsebojne dogovore, podatke in dokumentacijo, ki je predmet te pogodbe in bodo šteli za zaupne, varovali kot poslovno oziroma uradno skrivnost in jih ne bosta neupravičeno uporabljali v svojo korist oziroma komercialno izkoriščali ali posredovali tretjim osebam izven organizacij, ki so vključene po tej pogodbi.

Pogodbeni stranki sta dolžni zagotoviti varovanje osebnih podatkov in poslovnih skrivnosti v skladu z Zakonom o varstvu osebnih podatkov (Uradni list RS, št. 163/22), Uredbo (EU) 2016/679 Evropskega parlamenta in Sveta z dne 27. aprila 2016 o varstvu posameznikov pri obdelavi osebnih podatkov in o prostem pretoku takih podatkov ter o razveljavitvi Direktive 95/46/ES (v nadaljevanju: Splošna uredba o varstvu podatkov) (UL L št. 119, z dne 4. 5. 2016, str. 1, s spremembami) in Zakonom o gospodarskih družbah (Uradni list RS, št. 65/09 – uradno prečiščeno besedilo, 33/11, 91/11, 32/12, 57/12, 44/13 – odl. US, 82/13, 55/15, 15/17, 22/19 – ZposS, 158/20 – ZIntPK-C, 18/21, 18/23 – ZDU-1O in 75/23 ).

Pogodbena dela lahko sestavljajo tudi delovni postopki, ki po svoji vsebini predstavljajo obdelavo osebnih podatkov, kot je opredeljena v 2. točki 4. člena Splošne uredbe o varstvu podatkov, zaradi česar sta pogodbeni stranki zavezani k izvajanju določb 28. člena Splošne uredbe o varstvu podatkov.

Če zaradi ravnanj ali opustitev pride do kršitve varstva osebnih podatkov (primeroma: možnost oz. dostop nepooblaščenih oseb do naprav, s katerimi se lahko dostopa do osebnih podatkov, razkritje ali posredovanje osebnih podatkov katerikoli nepooblaščeni osebi), mora pogodbena stranka o tem nemudoma obvestiti drugo stranko, in sicer preko skrbnika pogodbe iz 15. člena te pogodbe.

**15. člen**

**(skrbništvo pogodbe)**

Za koordinacijo izvrševanja določil te pogodbe in za usklajevanje morebitnih sprememb in dopolnitev pogodbeni stranki določita vsak svojega skrbnika pogodbe.

Skrbnik pogodbe ministrstva je Mišela Mavrič, e- naslov: misela.mavric@gov.si

Skrbnik pogodbe upravičenca je ……………………………….., e- naslov: …………………………………..

Če se v času trajanja pogodbena razmerja spremeni skrbnik pogodbe na strani ministrstva ali na strani upravičenca, se o tem z dopisom obvesti nasprotno pogodbeno stranko.

**16. člen**

**(odstop od pogodbe)**

Odstop upravičenca od te pogodbe pomeni neizpolnjevanje pogodbenih obveznosti, upravičenec pa je dolžan vrniti prejeta sredstva po tej pogodbi, povečana za zakonske zamudne obresti od dneva nakazila na transakcijski račun upravičenca do dneva nakazila v dobro proračuna Republike Slovenije.

Ne glede na prejšnji odstavek, odstop upravičenca od te pogodbe na podlagi objektivnih in utemeljenih razlogov, ki jih na podlagi pisne utemeljitve upravičenca potrdi ministrstvo, pomeni za upravičenca izgubo pravice do sofinanciranja, razen do sofinanciranja tistih upravičenih stroškov, ki so nastali zaradi že izpeljanih aktivnosti tekmovanja.

**17. člen**

**(izredne okoliščine)**

Minister, pristojen za izobraževanje, lahko s sklepom odloči, da se posamezne določbe izvajanja selekcijskega tekmovanja v skladu s pravilnikom ne upoštevajo, če je bilo zaradi posledic naravnih nesreč ali drugih izjemnih okoliščin, v obdobju izvajanja tekmovanja oteženo izvajanje tekmovanj. Sklep se objavi v Uradnem listu Republike Slovenije. Pogodbeni stranki na podlagi tega sklepa ravnata skladno z 18. členom te pogodbe.

**18. člen**

**(sklenitev aneksa)**

Pogodbeni stranki soglašata, da se bosta obojestransko pisno obveščali o vseh okoliščinah, ki so pomembne za izvajanje te pogodbe. Vsako spremembo te pogodbe bosta stranki sklenili sporazumno, z aneksom k tej pogodbi.

Če katerakoli od določb te pogodbe je ali postane neveljavna v času trajanja tega pogodbenega razmerja, to ne vpliva na ostale določbe te pogodbe. Neveljavna določba se nadomesti z veljavno, ki mora čim bolj ustrezati namenu, ki ga je želela doseči neveljavna določba.

**19. člen**

**(subsidiarna uporaba prava)**

Za urejanje medsebojnih obveznosti in pravic, ki niso izrecno dogovorjene s to pogodbo, se uporabljajo določila zakona, ki ureja obligacijska razmerja in drugi predpisi, ki urejajo pogodbene odnose.

**20. člen**

**(reševanje sporov)**

Pogodbeni stranki se dogovorita, da bosta poskušali vse spore iz te pogodbe rešiti sporazumno z neposrednimi pogovori med pooblaščenimi predstavniki obeh pogodbenih strank. Če sporazum med strankama ne bi bil mogoč, se dogovorita, da bo o sporih iz pogodbe odločalo stvarno pristojno sodišče po sedežu ministrstva.

**21. člen**

**(veljavnost pogodbe)**

Pogodba začne veljati z dnem podpisa obeh pogodbenih strank. Pogodba je sestavljena v štirih (4) enakih izvodih od katerih prejme ministrstvo tri (3), upravičenec pa en (1) izvod.

|  |  |
| --- | --- |
| ***UPRAVIČENEC*** | **Ministrstvo za vzgojo in izobraževanje** |
|  | **dr. Vinko Logaj**  |
|  Žig | Žig |
| V \_\_\_\_\_\_\_\_\_\_\_\_, dne \_\_\_\_\_\_\_\_\_\_\_ | V Ljubljani, dne \_\_\_\_\_\_\_\_\_\_\_ |

Priloge:

- Priloga 1 – Vloga upravičenca

- Priloga 2 – Odločba št. 600-20/2025-3350/\_\_\_ z dne \_\_\_\_\_\_\_\_\_2025